[{"text_idx": "#000000", "text": "Os oes angen cymorth arnoch i ddefnyddio Cysgliad, darllenwch drwy\u2019r cwestiynau cyffredin isod a\u2019n hymatebion iddynt."}, {"text_idx": "#000001", "text": "Sut mae defnyddio Cysill a Cysgeir o fewn Outlook\nSut mae datrys eiconau\u2019n diflannu o Word\nSut mae datrys problemau gyda gosodiadau diogelwch ac ymddiriedaeth"}, {"text_idx": "#000002", "text": "Os nad yw hynny\u2019n datrys eich problem, cysylltwch a\u0302 ni drwy\u2019r rhyngwyneb cymorth drwy glicio ar y swigen siarad yng nghornel dde isaf y sgrin."}, {"text_idx": "#000003", "text": "Cysill a Cysgeir o fewn Outlook"}, {"text_idx": "#000004", "text": "Gellir defnyddio Cysill a Cysgeir o fewn Microsoft Outlook, lle mae bar offer Cysgliad i\u2019w gael o dan y tab Adolygu. Nodwch mai dim ond pan fuddwch yn llunio e-bost o fewn ei ffenestr fach ei hun (y tu allan i brif ffenestr Outlook) y bydd y tab hwn yn y golwg. Dyma\u2019r sefyllfa arferol wrth ysgrifennu e-bost newydd."}, {"text_idx": "#000005", "text": "Fodd bynnag, wrth ysgrifennu ateb i e-byst gan eraill, bydd yn rhaid ichi bwyso\u2019r botwm Ffenestr Naid cyn y gallwch weld y tab Adolygu. Gallwch ddod o hyd i\u2019r botwm Ffenestr Naid yng nghornel uchaf dde eich e-bost wrth ddrafftio ymateb."}, {"text_idx": "#000006", "text": "Os nad yw\u2019r bar offer i\u2019w weld o dan y tab Adolygu, mae\u2019n bosib bod Outlook yn dangos y fersiwn syml o\u2019r ddewislen rhuban. I weld holl gynnwys y rhuban, cliciwch ar y saeth i lawer yng nghornel uchaf dde eich e-bost. Wedi i chi wneud hynny, bydd y bar offer Cysgliad yn weladwy."}, {"text_idx": "#000007", "text": "Sut i ddatrys eiconau\u2019n diflannu o Word?"}, {"text_idx": "#000008", "text": "Gall eiconau Cysill a Cysgeir ddiflannu o Word pan nad yw Bar Offer Cysgliad yn ymddangos o fewn Microsoft Word. Os nad yw Bar Offer Cysgliad yn ymddangos o fewn Word neu Outlook o dan y tab Adolygu (Review), mae ambell beth y gallwch chi ei wneud cyn cysylltu a\u0302 ni."}, {"text_idx": "#000009", "text": "Y peth cyntaf i\u2019w wneud yw agor Gosodiadau (Settings) (Windows 10 \u2013 Apiau & Nodweddion) ar eich cyfrifiadur (Windows 7 \u2013 Panel Rheoli \u2013 Rhaglenni a Nodweddion) a gwneud yn siwr bod Cysgliad a Cysgliad o fewn Microsoft Office wedi\u2019 u gosod, fel yn y ddelwedd isod:-"}, {"text_idx": "#000010", "text": "Os yw Cysgliad a Cysgliad o fewn Microsoft Office i\u2019w gweld, yna mae hynny\u2019n golygu bod y ddau becyn wedi\u2019u gosod. Y cam nesaf yw agor Word a chlicio ar Ffeil (File), ac yna Dewisiadau (Options). Dylech weld y canlynol wedyn:"}, {"text_idx": "#000011", "text": "Os yw CysgliadOfficeAddInExpress yn ymddangos o dan Active Application Add-ins, dylai popeth fod yn gweithio\u2019n iawn. Os yw\u2019n ymddangos o dan Inactive Application Add-ins (fel yn y ddelwedd isod)"}, {"text_idx": "#000012", "text": "mae angen i chi glicio ar y botwm Go wrth ymyl Manage COM Add-ins, rhoi tic yn y blwch sydd wrth ymyl CysgliadOfficeAddinExpress ac yna clicio ar Ok."}, {"text_idx": "#000014", "text": "Sut i ddatrys problemau gyda gosodiadau diogelwch ac ymddiriedaeth"}, {"text_idx": "#000015", "text": "Gall rhai problemau godi lle nad yw Prifysgol Bangor wedi\u2019i bennu\u2019n Gyhoeddwr Ymddiriedig. Mae hyn fel arfer yn berthnasol yn unig ar gyfer gweinyddwyr systemau o fewn sefydliadau mawr. Mae pecyn Cysgliad a\u2019r COM Add-in ar gyfer Word ac Outlook wedi\u2019i lofnodi\u2019n ddigidol. Os mai dim ond Add-ins sydd wedi\u2019u llofnodi\u2019n ddigidol sy\u2019n cael eu caniata\u0301u gan eich sefydliad (fel yn y ddelwedd isod):"}, {"text_idx": "#000017", "text": "Gallwch glicio ar y botwm \u2018Galluogi\u2019r Cynnwys\u2019 a bydd y botymau yn ymddangos yn y bar offer trwy gydol y sesiwn.\nFel arall, pan fyddwch yn clicio ar y testun yn y bar melyn, byddwch yn gweld:"}, {"text_idx": "#000019", "text": "Bydd hyn yn eich tywys at ffenest sy\u2019n cynnwys rhybudd diogelwch. Gallwch ychwanegu Prifysgol Bangor fel Cyhoeddwr Cymeradwy yn y fan hon trwy ddewis y botwm \u2018Galluogi pob cod sydd wedi\u2019i gyhoeddi gan y cyhoeddwr hwn\u2019 (Enable all code published by this Publisher)."}, {"text_idx": "#000020", "text": "Bydd hynny wedyn yn caniata\u0301u i\u2019r botymau ymddangos o dan y tab Adolygu yn y bar offer:"}, {"text_idx": "#000022", "text": "Os ydych chi\u2019n dal i gael trafferth wedi ichi ddilyn y camau hyn, defnyddiwch y nodwedd Cymorth Cysgliad sydd ar waelod ochr dde gwefan Cysgliad."}, {"text_idx": "#000023", "text": "Yn ogystal a\u0302 darparu cymorth i ddefnyddwyr Cysgliad, un o amcanion y Rhyngwyneb Cymorth Sgyrsiol yw casglu enghreifftiau o\u2019r brawddegau y mae defnyddwyr yn eu defnyddio i holi cwestiynau am y feddalwedd."}, {"text_idx": "#000024", "text": "Y nod yn y pen draw yw casglu \u2018corpws\u2019 (casgliad o destunau) fydd yn ein galluogi i hyfforddi \u2018sgwrsfot\u2019 (chatbot) Cymraeg fydd yn gallu awtomeiddio rhywfaint ar y gwasaneth drwy ddeall ymholiadau a\u2019u cyfeirio at yr ateb priodol."}, {"text_idx": "#000025", "text": "Bydd y corpws hwn yn cael ei ddosbarthu yn gyhoeddus ac am ddim o dan drwydded CC0 er mwyn helpu eraill i ddatblygu gwasnaethau tebyg yn y Gymraeg. Er mwyn cyrraedd y nod hwnnw, rydym yn ychwanegu brawddegau\u2019r sgyrsiau i\u2019r corpws. Drwy ddefnyddio\u2019r gwasanaeth rydych yn rhoi eich caniata\u0302d i hyn ddigwydd. Bydd y brawddegau hyn yn cael eu hanonymeiddio, ac ni fydd unrhyw wybodaeth sy\u2019n berthnasol i\u2019r GDPR, fel eich enw a\u2019ch cyfeiriad e-bost, yn cael ei gadw yn y corpws. Os oes gennych ragor o gwestiynau am hyn, defnyddiwch y Rhyngwyneb Cymorth i\u2019w gofyn."}, {"text_idx": "#000026", "text": "CysillRhaglen ar gyfer gwirio sillafu a gramadeg Cymraeg (gan gynnwys treiglo) yw Cysill."}, {"text_idx": "#000027", "text": "CysgeirCasgliad o eiriaduron cynhwysfawr a hawdd i'w chwilio yw Cysgeir."}, {"text_idx": "#000029", "text": "Llwytho Cysgliad Sefydliadol i lawr"}]